ТЕХНИЧКA СПЕЦИФИКАЦИЈА ПРЕДМЕТА НАБАВКЕ
Број 76/2026
„Услуга социјалне заштите- Лични пратилац  на територији општине Куршумлија“
Пружање услуге социјалне заштите – Лични пратилац врши се на територији општине Куршумлија.
Од Понуђача се очекује да пружи уговорене услуге у складу са Законом о социјалној заштити (Сл. Гласник РС 24/2011), Правилником о ближим условима и стандардима у пружању услуга социјалне заштите („Сл. Гласник РС“, бр: 42/2013, 89/2018, 73/2019 и 66/2026 ) и Одлуком о правима и услугама из области  социјалне заштите у општини Куршумлија, број I-02-9/2025-4 од 28.02.2025.године.
           Лични пратилац  је врста подршке  која је доступна детету и младом лицу са инвалидитетом односно са сметњама у развоју, коме је потребна подршка за задовољавање основних потреба у свакодневном животу у области кретања, одржавања личне хигијене, храњења, облачења и комуникације са другима, под условом да је укљученио у  васпитно–образовну установу, односно школу, до краја редовног школовања, укључујући завршетак високошколског образовања. 
         Рок за извршење предметних обавеза је oд момента закључења уговора до  утрошка уговореног броја сати, односно  утрошком предвиђених финансијских средстава.
         Пружалац услуге је у обавези да поседује важећу Лиценцу Министарства за рад, запошљавање бирачка и социјална питања, за услугу лични пратилац.
          Услуга личног пратиоца се обезбеђује у складу са процењеним потребама корисника oд стране Интерресорне комисије у Куршумлији. 
           Услуге се пружају корисницима који  редовно похађају васпитно–образовну установу, односно школу, до краја редовног школовања, укључујући завршетак високошколског образовања и имају пребивалиште на територији општине Куршумлија и то сваког радног дана током 8 сати на дан, на територији општине Куршумлија.
Број корисника услуге личног пратиоца: 13 корисника – (уз могућност повећања или смањења броја корисника у време важења уговора).
Пружалац услуге је у обавези да ангажује 13 личних пратилаца  са завршеном обуком по акредитованом програму и 1 (једног) стручног радника.
Опис предмета набавке
Опис услуге: Израда личног плана услуге, подршка за задовољавање основних потреба корисника у области кретања, одржавања хигијене, храњења, облачења и комуникације са другима за децу која су укључена у редовни образовни процес.
· Предметном услугом су обухваћене услуге личног пратиоца детета за 13 корисника, у складу са Посебним минималним структуралним стандардима за ангажовање личног пратиоаца, предвиђеним Правилником о ближим условима и стандардима за пружање услуга социјалне заштите "Сл. Гласник РС", бр. 42/2013, 89/2018, 73/2019 и 66/2026, за потребе корисника школског узраста.
· Лични пратилац доступан је детету и младом лицу са инвалидитетом односно са сметњама у развоју, коме је потребна подршка за задовољавање основних потреба у свакодневном животу у области кретања, одржавања личне хигијене, храњења, облачења и комуникације са другима, под условом да је укљученио у  васпитно–образовну установу, односно школу, до краја редовног школовања, укључујући завршетак високошколског образовања. 
· Сврха ангажовања личног пратиоца је пружање кориснику одговарајуће индивидуалне практичне подршке ради укључивања у редовно школовање, и активности у заједници, ради успостављања што већег нивоа самосталности.
· Предуслов за пружање услуге личног пратиоца детета је завршена обука по програму за пружање услуга личног пратиоца детета акредитованом код Репубичког завода за социјалну заштиту, кроз коју je личним пратиоцима пружeнo детаљно објашњење сврхе социјалне заштите у складу са најбољим интересом корисника, при чему сама обука мора пружити довољно информација о улогама и одговорностима свих учесника приликом реализације услуге и карактеристикама деце и младих са сметњама у развоју, на који начин лични пратиоци стичу вештине неопходне за пружање ове услуге и рад са корисницима.
· Активности личног пратиоца детета, сходно Правилнику о ближим условима и стандардима за пружање услуга социјалне заштите, планирају се и реализују у складу са индивидуалним потребама детета (У даљем тексту: корисник) у области кретања, одржавања личне хигијене, храњења, облачења и комуникације са другима, што укључује:
 1) помоћ код куће у облачењу, одржавању личне хигијене (умивање, чешљање, прање зуба), при храњењу (припрема и сервирање лакших оброка, храњење или помоћ у коришћењу прибора и сл.), припрему књига и опреме за вртић односно школу;
 2) помоћ у заједници, што укључује:

(1) помоћ у коришћењу градског превоза (улазак и излазак из средстава превоза,   куповина карте и сл.),

(2) помоћ у кретању (оријентација у простору уколико је дете са оштећењем вида, гурање колица или коришћење других помагала и сл.),

(3) одлазак на игралишта односно места за провођење слободног времена (подршка у игри, подршка и посредовање у комуникацији и сл.), укључујући културне или спортске активности и друге сервисе подршке.
Извршилац је дужан да се приликом реализације уговорених услуга, придржава општих одредаба позитивних прописа који регулишу услуге социјалне заштите, односно услугу лични пратилац и то:
· Закона о социјалној заштити,
· Правилника о ближим условима и стандардима за пружање услуга социјалне заштите  и
· Одлуке о правима и услугама из области  социјалне заштите у општини Куршумлија, број I-02-9/2025-4 од 28.02.2025.године.
Пружалац услуге ангажује сараднике/личне пратиоце, стручног радника  у складу са бројем корисника услуге. 
Стандардом о јавности рада пружалац услуге се обавезује и на то да:
1) Обезбеђује редовно информисање потенцијалних корисника о почетку коришћења услуге,
2) Обезбеђује кориснику, законском заступнику корисника и трећим лицима, информације у писменој форми о делокругу рада, услугама које обезбеђује, кућном реду и правилима понашања запослених,
3) Закључује уговор о пружању услуге са корисником / његовим заступником
4) Води прописану евиденцију и документацију за услугу.
Заједнички минимални структурни стандарди који се односе на кадрове су следећи:
- Сви запослени имају јасно дефинисан опис послова
- Пружалац услуге има лице непосредно задужено за руковођење услугом
- За сваког корисника је задужен запослени који је непосредно одговоран за рад са корисником
- Запослени може бити задужен за рад са више корисника
1. Непосредну услугу личног пратиоца пружа сарадник – лични пратилац,
2. Пружалац услуге има најмање једног стручног радника (социјални радник, психолог, педагог, андрагог, дефектолог и сл.),
3. Стручни радник -сарадник има завршену обуку по акредитованом програму за пружање услуге личног пратиоца,
4. Сарадник –лични пратилац не може бити члан породичног домаћинства у коме живи корисник, сродник у правој линији као ни брат и сестра, односно брат и сестра по оцу или мајци корисника.
Лични пратилац може да буде ангажован у раду са једним корисником, најмање 20, а највише 40 сати недељно, у зависности од процењених потреба корисника, а у складу са одредбама о радном времену из закона којим су уређени радни односи.
Пружалац услуге, корисник услуге и лични пратилац могу да се договоре о прерасподели радног времена личног пратиоца, према индивидуалним потребама корисника, а у складу са законом којим су уређени радни односи.
Лични пратилац  би требало да буде ангажован у раду са једним корисником, а у складу са одредбама о радном времену из закона којим су уређени радни односи.
Лични пратилац  може да буде ангажован и за два или више корисника, у оквиру законом прописаног радног времена и у складу са потребама корисника.
Лични пратилац у школи:
· Присуствује образовно васпитном раду (изузетно)
· Није директни учесник у образовном процесу
· Помаже детету да лакше функционише и комуницира са другима ( не ради уместо њега)
· Не сме да постане препрека детету у комуникацији са другим ученицима или са наставником (препрека инклузији).
 УСЛОВИ КОЈЕ ПОНУЂАЧ МОРА ДА ИСПУНИ
• Понуђач мора да поседује важећу Лиценцу за пружање услуге лични пратилац које издаје Министарство за рад, запошљавање, борачка и социјална питања, а у складу са чланом 178. Закона о социјалној заштити (“Службени гласник РС“ бр. 24/11, 117/22). 
Доказ: Лиценца за пружање услуге лични пратилац које издаје Mинистарство за рад, запошљавање, борачка и социјална питања, а у складу са Законом о социјалној заштити. (Овај доказ понуђач доставља уз понуду).
 • Понуђач мора да има акредитовани програм обуке за личне пратиоце детета Завода за социјалну заштиту Републике Србије. 
Доказ: Копија решења о акредитацији програма обуке Министарства за рад, запошљавање, борачка и социјална питања Републике Србије
•Да има једног стручног радника са лиценцом за обављање основних стручних послова у социјалној заштити и лиценцом за супервизију основних стручних послова у социјалној заштити.
Доказ – Копија Уговора о раду, сачињеног у складу са Законом о раду, одговарајући М образац фонда ПИО, копија лиценце за обављање основних стручних послова и копија лиценце за обављање супервизијских послова социјалне заштите које морају бити важеће у моменту подношења понуде.
               Датум:                                              М.П.


                      Понуђач

